8. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 197 της 9 Σεπτ. /3 Δεκ. 1966 (ΦΕΚ Α΄ 266)  Περί ρυθμίσεως των εκ στεγαστικών κλπ. δανείων οφειλών σεισμοπλήκτων και άλλων παθόντων εκ θεομηνιών.  Λαβόν υπ’ όψιν: α)Την διάταξιν της παρ. 9 του άρθρου πέμπτου του Ν.Δ. 3908/1958 «περί τροποποιήσεως και συμπληρώσεως των διατάξεων περί εισπράξεως δημοσίων εσόδων κλπ.». β)Την υπ’ αριθ. 55/12.5.1962 προγενεστέραν πράξιν αυτού ως αύτη ετροποποιήθη κλπ. γ)Προφορικήν εισήγησιν των Υπουργών Συντονισμού και Οικονομικών περί της ανάγκης ρυθμίσεως των εκ στεγαστικών κλπ. δανείων οφειλών σεισμοπλήκτων και άλλων παθόντων εκ θεομηνιών, αποφασίζει: Άρθρ.1.-Δάνεια χορηγηθέντα υπό της Αγροτικής Τραπέζης της Ελλάδος και της Εθνικής Κτηματικής Τραπέζης της Ελλάδος, βάσει συμβάσεων χρηματοδοτήσεων υπογραφεισών μέχρι τέλους του έτους 1964 μεταξύ του Ελληνικού Δημοσίου, της Τραπέζης της Ελλάδος και των ως άνω Τραπεζών, εκ κεφαλαίων ή εγγυήσει του Ελληνικού Δημοσίου, εις παθόντας εκ σεισμών, προς στεγαστικήν αυτών αποκατάστασιν διαγράφονται . Εις την διαγραφήν ταύτην υπάγονται και αι καταβληθείσαι αρωγαί εις συμπλήρωσιν κεφαλαίων χορηγηθέντων υπό ξένων Κυβερνήσεων προς στεγαστικήν αποκατάστασιν σεισμοπλήκτων κατοίκων Κοινοτήτων Ιονίων Νήσων, υιοθετηθεισών υπό των Κυβερνήσεων τούτων. Προκειμένου περί στεγαστικών δανείων προς σεισμοπλήκτους άτινα υπήχθησαν ήδη εις την ρύθμισιν της υπ’ αριθ. 55/1962 ημετέρας πράξεως, η περί ης πρόκειται, διαγραφή καταλαμβάνει την απομείνασαν οφειλήν. Άρθρ.2.-Καταβολαί γενόμεναι υπό των οφειλετών, έναντι των κατά τ’ ανωτέρω διαγραφομένων οφειλών των, επιστρέφονται κατά πάσαν περίπτωσιν ατόκως τη αιτήσει των δικαιούχων, υποβαλλομένη εντός ανατρεπτικής προθεσμίας ενός έτους από της ισχύος της παρούσης και βάσει εφ’ απλού χάρτου εξοφλητικής αποδείξεως αυτών. Τα του τρόπου της επιστροφής των ως άνω καταβολών παρά των Δημοσίων Ταμείων ή των Τραπεζών, θέλουσι ρυθμισθή δι’ αποφάσεων του Υπουργού των Οικονομικών. Άρθρ.3.-1.Εξαιρούνται της περί ης το άρθρ. 1 διαγραφής, οφειλαί βεβαιωθείσαι μέχρι δημοσιεύσεως της παρούσης παρά τοις Δημοσίοις Ταμείοις προς είσπραξιν ως προερχόμεναι εκ δανείων χορηγηθέντων εις μη δικαιούμενα κατά τας ισχυούσας διατάξεις πρόσωπα ή εκ δανείων μη χρησιμοποιηθέντων δια τον σκοπόν δι’ ον ταύτα εχορηγήθησαν. 2.Επίσης εξαιρούνται της διαγραφής οφειλαί εκ στεγαστικών δανείων, χορηγηθέντων μέσω της Α.Τ.Ε. και της Ε.Κ.Τ.Ε., προς σεισμοπλήκτους, καθ’ ο μέρος η τοιαύτη στεγαστική παροχή, εν τω συνόλω της υπολογιζομένη, υπερέβη τα, υπό των τεθεσπισμένων διατάξεων, καθοριζόμενα όρια στεγαστικής αρωγής. Κατά πάσαν όμως περίπτωσιν το απομένον, μετά την δια της παρούσης εγκρινομένην διαγραφήν, υπόλοιπον, δεν δύναται να είναι ανώτερον του όλου ποσού του χρέους ως τούτο διεμορφώθη δια της εφαρμογής της υπ’ αριθ. 55/1962 Π.Υ.Σ. Εις το ποσόν δε τούτο περιορίζεται η προς ασφάλειαν του όλου χρέους, υφισταμένη υποθήκη.      (Αντί της σελ. 242,01) Σελ. 242,01(α) 306-009 Προστασία Σεισμοπλήκτων 35.Ε.α.7-8   798 Το ούτω μη διαγραφόμενον ποσόν εξοφλείται εντός δεκαετίας ατόκως, εις είκοσιν εξαμηνιαίας δόσεις, της πρώτης καταβλητέας μετά πάροδον ενός έτους από της ισχύος της παρούσης. Εν περιπτώσει καθυστερήσεως η οφειλή βαρύνεται με τόκον υπερημερίας εξ 6% ετησίως. Άρθρ.4.-Η εξάλειψις των υφισταμένων, προς ασφάλειαν των κατά τ’ ανωτέρω διαγραφομένων οφειλών, υποθηκών ή ο περιορισμός τούτων, εις το απομένον, μετά την κατ’ εφαρμογήν της παρούσης διαγραφήν, χρέος, γίνεται υπό του οικείου Υποθηκοφύλακος αιτήσει του οφειλέτου και βάσει ατελώς εκδιδομένης βεβαιώσεως της δανειστρίας Τραπέζης. Τα δικαιώματα των αμίσθων υποθηκοφυλάκων, βαρύνοντα τους οφειλέτας, ορίζονται παγίως δια μεν την εξάλειψιν εις δραχ. 15 καθ’ υποθήκην, δια δε την έκδοσιν πιστοποιητικού εξαλείψεως εις δραχ. 5. Άρθρ.5.-1.Εν περιπτώσει μεταβιβάσεως του ακινήτου εφ’ ου η, προς ασφάλειαν του χορηγηθέντος και ήδη κατά τας διατάξεις της παρούσης διαγραφομένου στεγαστικού δανείου, υποθήκη, η διαγραφή της οφειλής ωφελεί τον δανειολήπτην και μόνον, εκτός εάν εκ του οικείου συμβολαίου προκύπτη διάφορος βούλησις των συμβληθέντων. 2.Αι επί των μεταβιβασθέντων τούτων ακινήτων εγγεγραμμέναι υποθήκαι υπέρ του Δημοσίου ή της χορηγησάσης το δάνειον Τραπέζης, μετατρέπονται ατελώς εις τοιαύτας υπέρ του δανειολήπτου επί τη αιτήσει αυτού προς τον Πρόεδρον των Πρωτοδικών της τοποθεσίας του ακινήτου δικάζοντα ανεκκλήτως κατά την διαδικασίαν του άρθρ. 634 και επ. της Πολιτικής Δικονομίας. Τα δικαιώματα των αμίσθων Υποθηκοφυλάκων δια την τοιαύτην μετατροπήν, βαρύνοντα τον ωφελούμενον, ορίζονται παγίως εις δραχ. 30 καθ’ υποθήκην. Άρθρ.6.-Οφειλαί προς το Δημόσιον κατοίκων σεισμοπλήκτων περιφερειών, προκύψασαι εκ της υπ’ αυτού, χρεώσει των εν λόγω προσώπων, γενομένης κατεδαφίσεως και αποκομιδής των ερειπίων των οικιών των, διαγράφονται. Τυχόν καταβληθέντα, εκ της προκειμένης αιτίας ποσά δεν αναζητούνται ούτε συμψηφίζονται. Άρθρ.7.-Εξουσιοδοτούνται οι Υπουργοί Συντονισμού και Οικονομικών όπως δι’ αποφάσεώς των, εκδιδομένης μετά σύμφωνον γνώμην της Νομισματικής Επιτροπής: α)Ρυθμίσωσι τους όρους υφ’ ους θέλει εξοφληθή η Τράπεζα της Ελλάδος δια τας γενομένας παρ’ αυτής χρηματοδοτήσεις, της εξοφλήσεως κλιμακωθησομένης εις τέσσαρας τουλάχιστον ετησίας δόσεις.  Σελ. 242,02(α) 306-010 β)Προσδιορίσωσι τας απαιτήσεις της Αγροτικής Τραπέζης της Ελλάδος και της Εθνικής Κτηματικής Τραπέζης της Ελλάδος εκ τόκων, προμηθειών και τυχόν λοιπών εξόδων, έτι δε ρυθμίσωσι τους όρους εξοφλήσεως τούτων. γ)Ρυθμίσωσι ζητήματα άτινα δυνατόν να προκύψωσιν εκ της εφαρμογής των άρθρ. 1 έως και 6 της παρούσης.  35.Ε.α.8 Προστασία Σεισμοπλήκτων   799 Άρθρ.8.-Οφειλαί εκ δανείων χορηγηθέντων μέχρι τέλους του έτους 1964 υπό Τραπεζών εκ Κεφαλαίων ή εγγυήσει του Ελληνικού Δημοσίου εις πληγέντας εκ θεομηνιών (κατολισθήσεων εδαφών, πλημμυρών, τυφώνων κλπ.) και πολεμικών γεγονότων προς στεγαστικήν αυτών αποκατάστασιν, εξοφλούνται ατόκως κατά τα ορισθησόμενα δια κοινής αποφάσεως των Υπουργών Συντονισμού και Οικονομικών, εφ’ άπαξ εκδοθησομένης εντός έτους από της ισχύος της παρούσης, μετά σύμφωνον γνώμην της Νομισματικής Επιτροπής. Η ανωτέρω προθεσμία παρετάθη μέχρι τέλους 1968 δια του άρθρου δευτέρου του Α.Ν. 262/1968 (κατωτ. αριθ. 11). Μέχρι της εκδόσεως της εν λόγω αποφάσεως αναστέλλεται η είσπραξις των οφειλών τούτων. Οφειλαί εκ τόκων και λοιπών επιβαρύνσεων των, περί ων ως άνω δανείων, διαγράφονται. Αι εκ της διαγραφής ταύτης συνέπειαι ως και η προμήθεια των Τραπεζών θέλουσι βαρύνει τον προϋπολογισμόν των Εξόδων του Υπουργείου των Οικονομικών. Άρθρ.9.-Οφειλαί εμπόρων, επαγγελματιών και βιοτεχνών, παθόντων εκ πολεμικών γεγονότων ή θεομηνιών, προερχόμεναι εκ δανείων χορηγηθέντων μέχρι τέλους του 1964, υπό Τραπεζών, εγγυήσει του Ελληνικού Δημοσίου, κατόπιν αποφάσεων της Νομισματικής Επιτροπής, θα ρυθμισθώσι δι’ αποφάσεως των Υπουργών Συντονισμού και Οικονομικών εκδοθησομένης, μετά σύμφωνον γνώμην της Νομισματικής Επιτροπής. Εν τη αποφάσει ταύτη θα καθορίζηται ο χρόνος και τρόπος εξοφλήσεως των εν λόγω δανείων, ο τόκος, τα εκ προμηθειών δικαιώματα των Τραπεζών ως και πάσα σχετική λεπτομέρεια. Μέχρι της εκδόσεως της εν λόγω αποφάσεως αναστέλλεται η λήψις αναγκαστικών μέτρων κατά των ως είρηται οφειλετών. Άρθρ.10.-1.Οφειλαί εκ δανείων χορηγηθέντων υπό Τραπεζών τη εγγυήσει του Δημοσίου εις σεισμοπλήκτους προς αποκατάστασιν της επαγγελματικής αυτών στέγης διαγράφονται, εφ’ όσον: α)Εξ επιγενομένων σεισμών, επλήγη η επαγγελματική των στέγη, β)διετάχθη η εγκατάλειψις του προσωρινού επαγγελματικού στεγάστρου των και, προς αποκατάστασιν των νέων ζημιών, δια την πρώτην περίπτωσιν, ή προς ανέγερσιν μονίμου αντισεισμικής στέγης, δια την δευτέραν, εχορηγήθη έτερον δάνειον, όπερ και μόνον παραμένει ως οφειλή ρυθμιζομένη κατά τας διατάξεις του άρθρ. 9 της παρούσης. Αι συνέπειαι της διαγραφής βαρύνουν τον προϋπολογισμόν των Εξόδων του Υπουργείου Οικονομικών. 2.Η ανωτέρω διάταξις έχει εφαρμογήν και δια τους οφειλέτας της κατηγορίας ταύτης, τους μη λαβόντας δεύτερον δάνειον προς αποκατάστασιν της εξ επιγενομένων σεισμών πληγείσης επαγγελματικής των στέγης, αλλ’ εγκαταλείψαντας ταύτην. Δι’ αποφάσεως του Υπουργού των Οικονομικών θέλει ορισθή ο τρόπος αποδείξεως της συνδρομής της ανωτέρω προϋποθέσεως. Άρθρ.11.-Εις τον Υπουργόν των Οικονομικών ανατίθεται η ρύθμισις παντός ετέρου θέματος ανακύπτοντος εκ της εφαρμογής της παρούσης. Άρθρ.12.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η παρούσα κυρωθήσεται νομοθετικώς μερίμνη του επί των Οικονομικών Υπουργού.

[Source: greek_legal_code_raptarchis | Tokens: 7668]